**ΣΧΕΔΙΑΓΡΑΜΜΑ: Η ΕΛΛΗΝΟΧΡΙΣΤΙΑΝΙΚΗ ΟΙΚΟΥΜΕΝΗ**

**Ιστορικές έννοιες - ορισμοί**

**Στάση του Νίκα (532 μ.Χ.):** επαναστατική κίνηση των δήμων της Κωνσταντινούπολης κατά του αυτοκράτορα Ιουστινιανού (532). Ονομάστηκε έτσι λόγω της προτροπής που κραύγαζαν οι επαναστάτες: «νίκα».

**Δόγμα:** θεμελιώδης αρχή, το σύνολο των πεποιθήσεων μιας θρησκείας.

**Corpus juris civilis** (αστικό δίκαιο): η κωδικοποίηση των νόμων της εποχής του Ιουστινιανού το 16ο αιώνα η οποία αποτέλεσε τη βάση της νεότερης νομοθεσίας των ευρωπαϊκών κρατών.

|  |
| --- |
| **Εισαγωγικό Σημείωμα (εκτός εξεταστέας ύλης)****Η εποχή του Ιουστινιανού (527-565 μ.Χ.)** Ο Ιουστινιανός διαδέχθηκε στον θρόνο τον θείο του Ιουστίνο, τον οποίο είχε βοηθήσει στη διακυβέρνηση του κράτους ως σύμβουλος, όταν εκείνος ανέλαβε τα αυτοκρατορικά καθήκοντα χωρίς γνώσεις και σε μεγάλη ηλικία. Ο Ιουστινιανός είχε σπουδαία μόρφωση και είχε επηρεαστεί από την παιδεία και το παλαιό μεγαλείο του ρωμαϊκού κράτους. Το γεγονός αυτό ενίσχυσε τις φιλοδοξίες του , όταν ανέλαβε τα αυτοκρατορικά καθήκοντα. Η κατάσταση του ρωμαϊκού κόσμου την εποχή ανάρρησης του Ιουστινιανού στον θρόνο* Ο ρωμαϊκός κόσμος τελεί υπό διάλυση.
* Η ρωμαϊκή αυτοκρατορία έχει περιοριστεί εξαιτίας των «βαρβαρικών» επιδρομών στο ανατολικό τμήμα της.
* Η ελπίδα αποκατάστασης της ρωμαϊκής οικουμένης ενέπνεε τη δημόσια ζωή των Ρωμαίων.

**Ο Ιουστινιανός στην εξωτερική πολιτική επιδιώκει να υλοποιήσει το όραμα αποκατάστασης του παλαιού μεγαλείου της ρωμαϊκού κόσμου. Στην εσωτερική πολιτική αποδεικνύεται καινοτόμος. Εφαρμόζει μέτρα που απομακρύνουν το ανατολικό ρωμαϊκό κράτος από τη ρωμαϊκή παράδοση**.  |

**Η εξωτερική πολιτική του Ιουστινιανού**

* **Ο Ιουστινιανός εμπνεύστηκε από το όραμα της παλαιάς ρωμαϊκής οικουμένης .**
* **Στόχος της εξωτερικής πολιτικής του ήταν η ανακατάληψη των χαμένων εδαφών στη Δύση και η συνοριακή άμυνα στην Ανατολή, ώστε να αποκατασταθεί η ρωμαϊκή οικουμένη.**

(Εκτός εξεταστέας ύλης: Τι πέτυχε τελικά ο Ιουστινιανός στην εξωτερική πολιτική του;

1.Κατάλυση του κράτους των Βανδάλων στη Βόρεια Αφρική (533-534 μ.Χ.).

2.Κατάκτηση του Οστρογοτθικού Βασιλείου στην Ιταλία μετά από σκληρούς αγώνες (53 -555 μ.Χ.)

3. Ανάκτηση των κτήσεων στην Ιταλία από τους Βησιγότθους)

**Η εσωτερική πολιτική του Ιουστινιανού**

Ο Ιουστινιανός στην εσωτερική πολιτική του εφάρμοσε καινοτόμες ιδέες που συνέβαλαν στη διαμόρφωση **της βυζαντινής φυσιογνωμίας του κράτους.**

**Στόχος της εσωτερικής πολιτικής του Ιουστινιανού!:** η συνοχή **μιας κοινότητας** **λαών** **με συνδετικά στοιχεία** **την ελληνική πολιτιστική παράδοση** και **τη χριστιανική πίστη.**

**Αποτέλεσμα της εσωτερικής πολιτικής του Ιουστινιανού:** η ρωμαϊκή οικουμένη μετεξελίχθηκε **σε ελληνοχριστιανική.**

**Κύρια σημεία της εσωτερικής πολιτικής του Ιουστινιανού**

♦ **Ισχυροποιήθηκε η απόλυτη μοναρχία.**

Αφορμή για το σχηματισμό ισχυρής κεντρικής εξουσίας: η Στάση του Νίκα (532 μ.Χ.).

√ Η καταστολή της εξέγερσης αυτής συνδέθηκε με **τη θεωρητική θεμελίωση** της μοναρχίας από τον Ιουστινιανό.

√ Ο αυτοκράτορας ήταν ο εκλεκτός τουΘεού, στον οποίο είχε δοθεί σε ένδειξη εμπιστοσύνης το προνόμιο να κυβερνά για το καλό των υπηκόων του.

♦ **Επιβλήθηκε μια θρησκεία και ένα δόγμα:**

1.Ο Ιουστινιανός αντιμετώπισε με σκληρότητα τα κατάλοιπα των αρχαίων θρησκειών

* έκλεισε τη νεοπλατωνική σχολή των Αθηνών (529 μ.Χ.) και δήμευσε την περιουσία της.
* Εξόντωσε, παράλληλα, τις θρησκευτικές μειονότητες.
* Με επιείκεια συμπεριφέρθηκε μόνο προς τους Εβραίους, γι' αυτό και διατηρήθηκε η θρησκεία τους.
* **2.** Πραγματοποιήθηκε ιεραποστολικό έργο για τον εκχριστιανισμό ειδωλολατρικών γειτονικών λαών, στον Καύκασο, στη Νουβία (σημ. Σουδάν), στη Σαχάρα και στο Δούναβη.
* **3.** Οικοδόμησε την Αγία Σοφία, το καύχημα της χριστιανικής αρχιτεκτονικής (532-37 μ.Χ.).

♦ **Έγινε συστηματική κωδικοποίηση του Δίκαιου:**

* το νομοθετικό έργο του Ιουστινιανού είναι η σπουδαιότερη σε σημασία πλευρά της εσωτερικής του πολιτικής.
* το κύριο μέρος του νομοθετικού έργου ήταν γραμμένο στη λατινική· οι καινούργιοι, ωστόσο, νόμοι εκδόθηκαν στην ελληνική γλώσσα για να είναι κατανοητοί από το λαό.
* η κωδικοποίηση των νόμων της εποχής του Ιουστινιανού έγινε γνωστή το 16ο αιώνα ως **Corpus juris civilis** (αστικό δίκαιο) και αποτέλεσε τη βάση της νεότερης νομοθεσίας των ευρωπαϊκών κρατών.
* Το Ιουστινιάνειο Δίκαιο αποτέλεσε τη βάση του Δικαίου της Νεότερης Ευρώπης.

|  |
| --- |
| **Ιουστινιάνειος κώδικας (529 και 534) -** Σε λατινική γλώσσα (κώδικας με τους αυτοκρατορικούς νόμους που εκδόθηκαν πριν τον Ιουστινιανό) |
| **Πανδέκτης (533)** - Σε λατινική γλώσσα (νομοθετικό κείμενο με γνώμες ρωμαίων νομικών ) |
| **Εισηγήσεις (533)** - Σε λατινική γλώσσα: εγχειρίδιο για τους αρχάριους σπουδαστές της Νομικής.  |
| **Νεαρές (μετά το 534)** - Σε ελληνική γλώσσα: νέοι νόμοι γραμμένοι στην ελληνική (εκδόθηκαν μετά το 534 μ.Χ.) |

♦ **Θεμελιώθηκε νέο διοικητικό σύστημα που απέτρεψε τον εκφεουδαρχισμό της αυτοκρατορίας.**

**Διοικητική καινοτομία**: η βάση ενός νέου διοικητικού συστήματος, που θα επεκτεινόταν και θα εφαρμοζόταν αργότερα σ' όλη την αυτοκρατορία.

1.Με μια σειρά από καινούργια νομοθετικά διατάγματα (Νεαρές) **παραχώρησε την πολιτική εξουσία στους στρατιωτικούς διοικητές των περιοχών που ήταν περισσότερο εκτεθειμένες σε εχθρικές επιθέσεις.**

Το μέτρο αυτό στόχευε, εκτός των άλλων, **στην αντιμετώπιση της ανάπτυξης των μεγάλων γαιοκτησιών.**

2. Με επιμέρους διατάγματα προσπάθησε **να πλήξει τους «δυνατούς», δηλαδή τους μεγαλοκτηματίες της εποχής..**

Έτσι περιορίστηκε η ανάπτυξη της μεγάλης γαιοκτησίας και αποτράπηκε η διαμόρφωση κατάστασης ανάλογης με αυτή που παρατηρήθηκε στο δυτικό μεσαιωνικό κόσμο.